
Nr.10695  din 23.09.2026



RAPORT DE SPECIALITATE
pentru aprobarea Documentației tehnico - economice la faza proiect tehnic și a indicatorilor tehnico-economici - faza Proiect Tehnic în vederea realizării obiectivului de investiții„Modernizare și dotare imobil pentru înființare secție de îngrijiri paliative, în regim de spitalizare la Spitalul Municipal dr. Pop Mircea Marghita la secția exterioară - Valea lui Mihai” – cod SMIS: 347143




Prin Hotărârea Consiliului Local al Municipiului Marghita nr. 84 din 29.05.2025, modificată prin HCL nr. 147 din 09.10.2025, a fost aprobată Documentația de Avizare a Lucrărilor de Intervenție (DALI) și a indicatorilor tehnico-economici pentru obiectivul de investiții: „Modernizare și dotare imobil pentru înființare secție de îngrijiri paliative, în regim de spitalizare la Spitalul Municipal Dr. Pop Mircea Marghita, la secția exterioară - Valea lui Mihai”.
Finanţarea obiectivului „Modernizare și dotare imobil pentru înființare secție de ingrijiri paliative, în regim de spitalizare la Spitalul Municipal dr. Pop Mircea Marghita la secția exterioară - Valea lui Mihai” este asigurata din fonduri alocate prin Programul de Sănătate - Apel PS/585/PS_P2/OP4/RSO4.5/ PS_P2_RSO4.5_A4 - Investiții în infrastructura unităților care furnizează servicii de paliaţie in baza Contractului de finantare nr. 127521/ 30.10.2025 încheiat între MIPE și Municipiul Marghita (lider de parteneriat), -  cod SMIS 347143.
Perioada de implementare a proiectului este de 42 luni de la data semnării contractului de finanțare de către ultima parte, la care se adaugă, dacă este cazul, și perioada de desfășurare a activităților proiectului înainte de semnarea contractului de finanțare, conform regulilor de eligibilitate a cheltuielilor. Perioada de implementare a proiectului poate fi prelungită prin acordul părților, dar nu va depăși 31 decembrie 2029.
Prin proiectul „Modernizare și dotare imobil pentru înființare secție de ingrijiri paliative, în regim de spitalizare la Spitalul Municipal dr. Pop Mircea Marghita la secția exterioară - Valea lui Mihai” se doreste infiintarea unei sectii spitalicesti care furnizeaza servicii de paliatie cu 20 paturi la corpul de  cladire C1 si C2.
În vederea amenajării secției de îngrijiri paliative cu o capacitate de 20 de paturi, proiectul tehnic propune realizarea următoarelor intervenții și lucrări:
a) Revizuirea structurii acoperișului existent si a învelitorii 
b) Modernizarea instalațiilor interioare (apă-canalizare, încălzire, instalații electrice, instalatii de gaze medicale,  etc). 
c) Realizarea recompartimentărilor interioare in vederea conformării spațiilor pentru 20 persoane in stadiul terminal din care 1 salon pentru doar o persoana. Se prevede o baie cu vana pentru persoane cu dizablităti. 
d) Realizare a doua ascensoare verticale (lift) unul pentru targă și unul pentru hrană(Moncharge) care vor lega 3 nivele (parte, etaj și mansardă). 
e) Realizarea unei rampe de acces catre spațiu destinat pentru morgă.
f) Creerea unor spații verzi noi in curtea interioară, precum si plantarea unor arbori noi.
g) Dotarea sectiei de paleatie cu obiecte de inventar/ mijloace fixe necesare desfășurării activității medicale, echipamente medicale, inclusiv echipamente și sisteme IT pentru digitalizarea activităților unității sanitare publice, precum și a celor aferente activităților suport  pentru derularea activității medicale.
Suprafața totală construită de intervenție 1213 mp.
La parter - La nivelul parter se propune reamenajarea parțială a spațiilor existente pentru funcțiunea de paleație astfel: Birou internări – externări prevăzut cu hol de așteptare, cameră deces 2 ore, Oficiu și gardă cu vestiar și grup sanitar, birou întocmit acte, grup sanitar aparținători și încăperi pentru depozitare (instrumentar medical materiale farmaceutice și medicamente).
La etaj - La nivelul etaj se propune functiuni specifice sectorului de paleație atfel:
- realizarea de ferestre pentru lumină la trei dintre saloanele pentru pacienți. - se propune realizare de goluri pentru lumină la holul secundar 2 care vor fi inchise cu caramidă de sticlă.
- realizarea unui hol de legătură între corpul de clădire C1 și corpul de clădire C2 pentru a se putea accede cu targa. Holul va fi realizat pe structură metalică și închis cu sticlă. - se propune recompartimentarea corpului de clădire C1 și C2 pentru realizare a 11 saloane pentru 20 de pacienți
- lărgirea holurilor de acces la saloane pentru a se putea mobiliza în maximă siguranță tărgile cu pacienți în evacuarea acestora în caz de incendiu conform cu prevederile ISU Crisana.
- realizarea de grupuri sanitare cu dimensiuni optime pentru persoanele cu dizabilități și echiparea acestora corespunzător și două grupuri sanitare prevăzute cu cadă unul în corpul C1 și în corpul C2.
- realizarea unui cabinet medical cu vestiar si grup sanitar propriu, cabinet asistente si recoltare probe biologice cu vestiar și grup sanitar propriu, spațiu pentru pregătirea medicamentației cu depozitul de medicamente aferent spațiului pentru pregatirea ei, zona de depozitare provizorie pentru deseurile menajere și deșeurile periculoase , depozitul pentru curatenie prevazut cu dus si Oficiu pentru asistenti si medici si infirmiere
La Mansardă: se propune realizarea unui spațiu de specializare și terapie prin desființarea oficiului existent și închiderea spațiului Expozițional către bibliotecă printr-un perete despărțitor
Tinand cont de prevederilor art. 10 alin. (4) din HG nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificarile si completarile ulterioare, 
Acoperișul și invelitoare - La nivelul acoperișului se propun realizarea următoarelor intervenții 
- Pentru realizarea accensorului pentru targi se propune inaltarea și refacerea acoperișului în zona din spate a coprului de cladire C1.
- Pentru realizarea trecerii dintre corpul C1 și C2 se propune desfacerea învelitorii parțial a corpului de clădire C2 și realizarea unei noi învelitori care va acoperi holul intermediar dintre cele două clădiri.
- Se mai propune prelungirea învelitorii corpului C1 și peste ascensorul pentru hrană Montcharge.

Temeinicia proiectului de hotărâre pentru aprobarea documentației tehnico-economice și a indicatorilor tehnico-economici – faza Proiect Tehnic, în vederea realizării obiectivului de investiții „Modernizare și dotare imobil pentru înființare secție de îngrijiri paliative, în regim de spitalizare la Spitalul Municipal Dr. Pop Mircea Marghita la secția exterioară - Valea lui Mihai”, cod SMIS: 347143, are la bază prevederile art. 7 alin.(6) si art. 10 alin.(4) din H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, coroborat cu dispozițiile Legii nr. 169/2026 privind Codul amenajării teritoriului, urbanismului și construcțiilor.

Având în vedere cele menționate mai sus,
In conformitate  cu prevederile art. 44  alin. (1) din Legea nr.273/2006  privind finantele publice locale, cu modificarile si completarile ulterioare, 
In temeiul art. 129 alin (4) lit. d) coroborat cu art 139 alin (1) coroborat cu art 196 alin (1)  lit a) din Ordonanta de Urgenta a Guvernului nr.57/2019 privind Codul administrativ cu modificările şi completările ulterioare; 

PROPUN
Consiliului local Marghita

Art 1. Aprobarea Documentației tehnico-economice – faza Proiect Tehnic pentru obiectivul de investiții „Modernizare și dotare imobil pentru înființare secție de ingrijiri paliative, în regim de spitalizare la Spitalul Municipal dr. Pop Mircea Marghita la secția exterioară - Valea lui Mihai”, cod SMIS 347143 finanțat în cadrul Programului Sănătate, Apel PS/585/PS_P2/OP4/RSO4.5/PS_P2_RSO4.5_A4 - Investiții în infrastructura unităților care furnizează servicii de paliaţie in baza Contractului de finantare nr. 127521/ 30.10.2025 încheiat între MIPE și Municipiul Marghita (lider de parteneriat).

Art 2. Aprobarea indicatorilor tehnico-economici – faza Proiect Tehnic (PT) – pentru obiectivul de investiții „Modernizare și dotare imobil pentru înființare secție de îngrijiri paliative în regim de spitalizare la secția exterioară Valea lui Mihai a Spitalului Municipal „Dr. Pop Mircea” Marghita”, conform anexei nr. 1, care face parte integrantă din prezentul raport.

Art 3. Aprobarea Devizului general reactualizat - faza Proiect Tehnic (PT) – pentru obiectivul de investiții „Modernizare și dotare imobil pentru înființare secție de îngrijiri paliative în regim de spitalizare la secția exterioară Valea lui Mihai a Spitalului Municipal „Dr. Pop Mircea” Marghita”, prezentat în Anexa nr. 2 la prezentul raport.

Manager proiect

